Takano Afghan

Qabeli palaw (, otutunan nogi sabaagi Kabuli pulao) nopo nga mogikaakawo pilaf i winonsoi id Afghanistan.

Roromu nopo nga takano tinanok i rinalatan do lubak taragang om kismis okoring miampai daging kambing di noporap. Koubasan nopo, Qabeli palaw diti nopo nga ralatan do badam om nogi pistachio. Ruhangan nogi do safron id takano, sos toi ko' id ponginlumis. Mogikaakawo Kabuli palaw nopo nga nakaralad mantad Afghanistan kumaa boogian suai id Kotonobon om Asia Pintangaan om nogi Pakistan.

Sundung pia insaru kasala momungaran do "Kabuli pulao", nansakan diti nopo nga mantad do tulun Uzbekistan. Nokoimpuun o koborulongon mantad ngaran qabeli (boros Uzbekistan), i kirati do abaal, kosiliu do qabeli pulao = pulaou abaal. Kinoyonon sandad nopo nga ponong Afghanistan Koibutan, loolobi po id wilayah piolitan do Uzbekistan. Kawo do palaw Qabeli di winonsoi do tulun Uzbek id Afghanistan nopo ga sumuku kumaa palaw Uzbaki. Versi Uzbaki di misuai miampai kopotoundaan do palaw koubasanan Afghanistan tu' au rondomon pogulu, robuson om tonokon nogi gisom do akambang, nga' proses do hilo nopo nga mananok do takano gisom toinsanan o waig nopo nga atagak.

Montok momoruhang do koborulongon pomungaranan, imigran Afghan id Dubai om Istanbul nopo nga minomungaran nansakan diti sabaagi takano Bukhari maamaso pojualon, om manahak kopokitanan do nontodon id suang do wilayah Afghanistan om Uzbekistan. Gama do nakaanu populariti o takano bukhari diti id rantau Teluk Parsi, kopotoundaan songkinoyonon diti nopo nga mikosodu kopio mantad palaw Qabeli di otopot.

Ija'an
Toud ija'an di poinsala nopo nga koubasan mantad do porumian palaw sabaagi "pulao". 

Nansakan palaw nopo nga mombontuk do koubasanan kopotoundaan takano di poimbida om alaid id Afghanistan, mantad po do timpu Bactria kaanto. Maya etimologi, palaw nopo nga mombontuk do kopomolombusan klasik boros Parsi پلاو  hinonggo diftong "aw" toi ko' /äw/ di atarom nopo nga pinakakal. Diftong diti nopo nga nuru do polombuson kaagal-agal do boros inggiris "cow" (/kaʊ/) om nokoromi miampai sala momoguno do ija'an "pulao".

Pulao nopo nga sumuku kumaa subtinimungan do pilaf i misuai miagal do nunu i winonsoi id bonua tokoro India om popokito do kopomolombusan di misuai miagal di nobontuk do boros songkinoyonon.

Nansakan
Qabeli palaw nopo nga nokosiliu sabaagi iso nansakan karamayan om oponsol tu' panasalan kumaa kualiti kakamot, om nosiliu sabaagi nansakan Afghanistan di otutunan kopio. Taakanon diti nopo nga milo posurungon sabaagi taakanon tapangkal, om suhuton do taakanon sandad suai toi ko' potoundaon sabaagi soboogian mantad do jamuan.

Intangai nogi
 Bannu Pulao
 Pilaf
 Katayadan do nansakan kambing
 Nasi kebuli

 Sukuon 

Noputan labus
Qabili Palao – Margarita's International Recipes

Kategori:Nansakan daging om takano
Kategori:Nansakan Afghan
Kategori:Nansakan kambing
Kategori:Nansakan pogun
Kategori: Hidangan pashtun